
PANEVĖŽIO BRONIAUS VAIDUČIO KUTAVIČIAUS MUZIKOS MOKYKLA
RESPUBLIKINIO LIETUVIŠKOS DAINOS KONKURSO „LIETUVIŠKAI IR IŠ ŠIRDIES“
NUOSTATAI
TIKSLAS
Skatinti vaikų ir jaunimo muzikinę saviraišką, ugdyti muzikalumą bei puoselėti lietuvišką dainą, atskleidžiant jos meninę, emocinę ir kultūrinę vertę.
UŽDAVINIAI:
1. skatinti mokinių domėjimąsi lietuviška muzika ir dainos atlikimo menu;
2. ugdyti vokalinius gebėjimus, muzikalumą ir sceninę kultūrą;
3. puoselėti lietuvių kalbą, jos taisyklingą vartojimą ir meninę raišką;
4. skatinti mokinių pasitikėjimą savimi bei viešo pasirodymo įgūdžių lavinimą;
5. stiprinti bendruomeniškumą, kūrybinį bendradarbiavimą ir dalijimąsi muzikine patirtimi tarp dalyvių.
LAIKAS IR VIETA
[bookmark: _Hlk187569553]Konkursas vyks 2026 m. spalio 22 d. Panevėžio Broniaus Vaidučio Kutavičiaus muzikos mokykloje (Vilniaus g. 2, Panevėžys).
Registracijos ir konkurso pradžios laikas bus paskelbtas atsižvelgiant į dalyvių skaičių. 
ORGANIZATORIAI
Panevėžio Broniaus Vaidučio Kutavičiaus muzikos mokykla.
KONKURSO PARTNERIAI
Panevėžio švietimo centras, Panevėžio miesto savivaldybės administracijos Švietimo skyrius, Panevėžio muzikinis teatras, Panevėžio teatras „Menas“.
KONKURSO DALYVIAI
Konkurse kviečiami dalyvauti Lietuvos valstybinių, savivaldybių bei privačių muzikos, meno mokyklų, muzikos ir menų gimnazijų bei bendrojo lavinimo mokyklų mokiniai.
Dalyvių grupės:
· solistai;
· mažieji ansambliai (2-4 dalyviai);
· ansambliai (5–12 dalyvių).
Dalyvių amžiaus kategorijos:
· A kategorija – 7–10 metų mokiniai; 
· B kategorija – 11–14 metų mokiniai;
· C kategorija – 15–19 metų mokiniai.
Ansamblių dalyvių kategorijai, mokiniai priskiriami pagal daugumos dalyvių amžių.
KONKURSO PROGRAMA
Konkurso dalyviai atlieka dvi dainas lietuvių kalba (laisvai pasirinktos lietuvių, užsienio kompozitorių, savo kūrybos ar lietuvių liaudies). Dainas galima atlikti a cappella, su instrumentiniu pritarimu, gali būti naudojama fonograma be pritariamojo vokalo. Kūrinių trukmė – iki 5 min.
PARAIŠKOS PILDYMAS
Dalyvių paraiškos kartu su banko pavedimo kopija priimamos iki 2026 m. spalio 10 d. 
Paraiškos formoje būtina pateikti tikslius duomenis apie konkurso dalyvius, juos parengusius mokytojus ir ugdymo įstaigą. Tėvų (globėjų, rūpintojų) sutikimą dėl asmens duomenų tvarkymo atsivežti konkurso dieną (1 priedas).
Kiekvienai dalyvių grupei registracijos forma pildoma atskirai. Vietų skaičius ribotas (paraiškos forma uždaroma pasiekus maksimalų dalyvių skaičių). Už klaidingai užpildytą paraiškos formą konkurso organizatoriai neatsako. Konkurse gali dalyvauti tik asmenys, kurie išreiškė sutikimą dėl asmens duomenų tvarkymo. 
Paraiškos pildymo nuoroda: https://forms.gle/SvSSzyehy3JqLvwT8 
DALYVAVIMO KONKURSE SĄLYGOS
· Dalyviui neatvykus, dalyvio mokestis negrąžinamas.
· Kelionės ir maitinimosi išlaidas apmoka patys dalyviai.
· Konkursas yra viešas.
Organizatoriai pasilieka teisę viešinti su konkursu susijusią informaciją. Konkurso dalyviai sutinka, kad jų atlikimas konkurso metu gali būti įrašomas, fotografuojamas, nuotraukos patalpinamos mokyklos internetinėje svetainėje.
Vadovaujantis Lietuvos Respublikos vaiko teisių apsaugos pagrindų įstatymo 30 str. ir Teisėto darbo su vaikais kodo išdavimo ir naudojimo tvarkos aprašu, lydintys mokytojai turi turėti galiojantį QR kodą.
DALYVIO MOKESTIS
Konkurso dalyvio mokestis: solo – 15 eurų, ansambliui (visam kolektyvui) – 10 eurų. 
Mokestį pervesti į sąskaitą:
AB LUMINOR bankas
Sąskaitos Nr. LT25 4010 0510 0213 7632
Įmonės kodas 190426456
Panevėžio Broniaus Vaidučio Kutavičiaus muzikos mokykla, Vilniaus g. 2, Panevėžys
Mokėjimo paskirtyje nurodyti: konkursas „Lietuviškai ir iš širdies“, dalyvio vardas, pavardė ir kategorija 
VERTINIMO KOMISIJA
Vertinimo komisiją įsakymu tvirtina Panevėžio Broniaus Vaidučio Kutavičiaus muzikos mokyklos direktorius.
Vertinimo kriterijai:
· Intonacija ir vokaliniai gebėjimai; 
· Muzikalumas ir meninis kūrinio pateikimas;
· Sceninė kultūra.
Vertinimo komisija kiekvienoje dalyvių grupėje ir amžiaus kategorijoje (A, B, C) išrenka laureatus ir nugalėtojus. Konkurso nugalėtojams kiekvienoje kategorijoje bus įteikti I, II ir III vietos diplomai ir GRAND PRIX. 
Mokytojams, parengusiems mokinius Konkursui, išduodamos Panevėžio švietimo centro pažymos.
KONTAKTAI:
Konkurso koordinatoriai ir organizatoriai:
Direktoriaus pavaduotoja ugdymui Jūratė Tarasevičiūtė
Tel. Nr.: +370 61856575
El. paštas: ugdymas@panmm.lt
Muzikos mokytoja ekspertė Irina Gustienė
Tel. Nr.: +370 65529689
El. paštas: gurenairena@gmail.com 





1 priedas
SUTIKIMAS
DĖL DUOMENŲ TVARKYMO
__________________
(data)
[bookmark: _Hlk27041142]
Mokinys _____________________________________________________________                              
            	                                    (vardas, pavardė)

[bookmark: _Hlk50122249]Mokinio tėvai (globėjai, rūpintojai)___________________________________
			       (vardas, pavardė)                                                                                                     
	 
1.  Patvirtinu, kad:
[bookmark: _Hlk27037526]Sutinku/nesutinku (tinkamą pabraukti), kad Panevėžio Broniaus Vaidučio Kutavičiaus muzikos mokykla, organizuodama respublikinį lietuviškos dainos konkursą „Lietuviškai ir iš širdies“ , tvarkytų šiuos mano vaiko asmens duomenis: vardą, pavardę, amžiaus kategoriją ir ugdymo įstaigos pavadinimą.
Sutinku/nesutinku (tinkamą pabraukti), kad organizatoriai fotografuotų renginio metu ir viešintų nuotraukas žemiau nurodytuose informacijos sklaidos šaltiniuose.
2. Panevėžio Broniaus Vaidučio Kutavičiaus muzikos mokykla numato konkurso nuotraukas viešinti socialinio tinklo „Facebook“ paskyroje (https://www.facebook.com/profile.php?id=100057437950669), mokyklos interneto svetainėje (https://www.panmm.lt/), partnerių socialinių tinklų paskyrose, interneto svetainėse bei visuomenės informavimo priemonėse.
3. Panevėžio Broniaus Vaidučio Kutavičiaus muzikos mokykla numato konkurso I–III vietų laimėtojus apdovanoti diplomais.
4. Mokinio tėvai (globėjai, rūpintojai) patvirtina, kad jiems yra žinoma teisė bet kuriuo metu atšaukti šį sutikimą. Sutikimo atšaukimas nedaro poveikio iki atšaukimo atlikto duomenų tvarkymo teisėtumui. Sutikimas galioja iki konkurso organizavimo pabaigos.
5. Teisės aktų nustatyta tvarka, kreipdamiesi į įstaigą raštu, Jūs turite teisę: 
▪ susipažinti su tvarkomais savo vaiko asmens duomenimis;
▪ prašyti ištaisyti netikslius ir neteisingus duomenis;
▪ reikalauti ištrinti asmens duomenis, išskyrus teisės aktuose numatytas išimtis;
▪ gauti ar perduoti (perkelti) kitam duomenų valdytojui savo asmens duomenis;
▪ apriboti asmens duomenų tvarkymą teisės aktuose numatytais atvejais;
▪ nesutikti su asmens duomenų tvarkymu;
▪ nesutikti, kad asmens duomenys būtų tvarkomi tiesioginės rinkodaros tikslais.
Duomenų valdytojas yra Panevėžio Broniaus Vaidučio Kutavičiaus muzikos mokykla, juridinio asmens kodas 190426456, adresas Vilniaus g. 2, Panevėžys, tel. (0 45) 587401, el. p. mokykla@panmm.lt.
Duomenų apsaugos pareigūno kontaktai: MB „Duomenų sauga“, el. paštas dap@duomenu-sauga.lt.


Mokinio tėvai (globėjai, rūpintojai) ________________
                                                                      			(parašas)

